ৰাজ্যৰ পৰ্যটন ক্ষেত্ৰত বৃহৎ পৰিৱৰ্তনৰ সম্ভাৱনাৰ সৃষ্টি কৰি বিশ্ববেংকে ৮০০ কোটি টকাৰ পুঁজি যোগান ধৰাটো প্ৰায় নিশ্চিত হৈছে।
এই কথা জানিবলৈ দিছে পৰ্যটন মন্ত্ৰী চন্দন ব্ৰহ্মই। বিশ্ববেংকৰ এই বৃহৎ পৰিমাণৰ পুঁজিৰে পৰ্য্যটন খণ্ডৰ বিকাশ সাধন কৰিব পৰা যাব বুলি মন্ত্ৰীজনে জানিবলৈ দিয়ে।
উল্লেখযোগ্য যে বিশ্ববেংকৰ প্ৰতিনিধিয়ে ৰাজ্যখন ভ্ৰমণ কৰাৰ পিছতে এই সুখবৰটো ৰাজহুৱা কৰে বিভাগীয় মন্ত্ৰীজনে।
এই পুঁজিৰে ব্ৰহ্মপুত্ৰত পৰ্য্যটকৰ বাবে নৌকাবিহাৰ, মাজুলীৰ নিৰ্বাচিত পৰ্য্যটন সম্ভাৱনাময় ক্ষেত্ৰবোৰৰ বিকাশ আৰু অন্যান্য পৰ্য্যটন স্থানৰ বিকাশ সাধন কৰা হ'ব।
বিশ্ববেংকৰ প্ৰতিনিধিকেইজনৰ সৈতে অসম পৰ্য্যটন নিগমৰ মন্ত্ৰী-বিষয়াই মিলিত হোৱাৰ পিছত বিশ্ববেংকৰ পৰা এই পুঁজি লাভ কৰাটো নিশ্চিত হয় বুলি মন্ত্ৰীজনে সংবাদ মাধ্যমৰ আগত কয়।
আনহাতে মন্ত্ৰীজনে কয় যে বিশ্ববেংকৰ প্ৰতিনিধি কেইজনমান অহা মাহত দহদিনৰ বাবে অসমৰ ক্ষেত্ৰ অধ্যয়ন কৰিবলৈ অসমলৈ আহিব।
মন্ত্ৰী ব্ৰহ্মই দাবী কৰে যে এই পুঁজিৰ বিনিয়োগৰ ফলত পৰ্য্যটন ক্ষেত্ৰখনৰ বিকাশ হোৱাৰ লগতে স্থানীয় নিবনুৱাৰো সংস্থাপনৰ বাট মুকলি হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
